cyanic-selkie/wikianc huggingface dataset:
Ema (Shinto)
Ukuran saking ema punika bènten-bènten gumantung saking kawontenan béaya tiyang ingkang badhé paring sesembahan. Ema ingkang kanthi ukuran ageng lajeng dipunparingi bingkai lan dipunlukis déning pelukis ingkang sampun profésional. Lukisan ingkang wonten ing ema mawi ukuran ingkang alit dipungambar déning pelukis ingkang boten kondhang utawi saged ugi dipunlukis piyambak déning tiyang ingkang gadhah kekajengan damel persembahan ing kuil Shinto lan ugi kuil Buda ing Jepang. Ema mawi ukuran alit mau minangka persembahan individu utawi piyambakan ingkang mundhut saking lokèt ingkang nyadé barang-barang wonten ing kuil. Panyuwunan utawi donga sarta nama ingkang nyerat ing ruang ingkang kosong ingkang wonten ing sisihipun gambar jaran. Kajawi punika saged ugi dipunserat wonten ing sisih wingking gambar jaran mau. Ema kanthi ukuran ageng kalebet ing sesembahan kolektif lan dipundamel langkung rumiyin sadèrèngipun dipunbeta dhateng kui. Padatanipun ema ingkang mawi ukuran alit punika awujud segi gangsal (segi lima) (punika wujud griya sarta atapipun).
Sajarah
Lukisan jaran ingkang wonten ing plakat ema punika asalipun saking kapitadosan tiyang ing jaman kuna. Kapitadosan punika babagan jaran bilih jaran punika kéwan tungganganipun para Kami. Salajengipun tiyang Jepang paring sesembahan kéwan jaran ingkang taksih urip dhateng kuil Shinto minangka péranganing doa lan panyuwunan. Reginipun jaran punika saged awis utawi larang sanget saéngga sesembahan kanthi wujud jaran ingkang asli punika dipun-gantos dados patung jaran. Salangipun dipun-gantos malih dados lukisan gambar jaran ingkang dipunlukis wonten ing sanginggiling papan saking kayu.
Tradisi paring sesembahan awujud ema punika sampun wonten nalika jaman Nara dhedhasar artefak ingkang dipunpanggihakn wonten ing Situs Arkéologi Iba (Hamamatsu) lan ugi Hieda (Yamatokōriyama). Ing wiwitanipun sadaya ema punika mawi gambar jaran, nanging lajeng wonten ema ingkang mawi gambar kéwan sanèsipun ingkang sampun wiwit dipunsadé nalika ing jaman Muromachi. Ukuran papan ema ugi sansaya tambah ageng. Déné, ema ingkang mawi ukuran alit ugi dados kondhang awit saking prabawa tradisi kuna ingkang nggandhulaken simbol-simbol ingkang wonten gegayutanipun kaliyan agami ing Jepang. Tradisi nggandhulaken ema mawi ukura alit pungkasan dipunlajengaken turun termurun dumugi ing jaman sapunika.
USS Saratoga (CV-3)
USS USS Saratoga iku prau pamotan palwa udara iringan klas Lexington nalika Perang Donya II ing Wadya Sagara Amérikah Sarékat rikala 7 April 1925.
USS Saratoga kèrem rikala 25 Juli 1946 déning uji coba bom atom.
Guk
Guk utawi Tang punika jinising sup khas saking Koréa. Wonten manéka variasi guk dhedhasar cara masak saéngga jinisipun ugi manéka warni. Wigatinipun sup wonten ing kuliner Koréa saged dipuntelusur saking buku masak kuna saking jaman Dinasti Joseon (1392-1910) kanthi irah-irahan Joseonmussang sinsikyori jebeop ingkang nyerataken "Guk punika masakan paling wigati angka kalih bibar sekul ing nginggilipun méja dhahar dalu lan kalebet lawuh ingkang paling wigati. Dhahar tanpa sajian guk punika sami kemawon praupan tanpa mata. Boten wonten pista ingkang jangkep tanpa guk".
Variasi guk
Wonten kathah jinis guk ingkang dipundamel saking manéka jinis bahan, kados janganan lan daging ugi dipunsajekaken minangka lawuh (lauk) utawi dhaharan utami nalika dipuncampur kaliyan sekul. Padatanipun guk punika dipupérang dados kategori wonten ing ngandhap punika:
Kanggé damel malgeunguk kanthi jumlah ingkang kathah punika mbetahaken kathah daging sapi lan dipunmasak kanthi wekdal ingkang dangu. Supados raos saking sup punika dados gurih daging sapi mau dipuntugel alit-alit rumiyin, lajeng dipunparingi bumbu lan dipunoseng lan dipungodhog ing toya. Malgeunguk padatanipun dipunparingi bumbu sarem lan ganjang (kecap asin).
Bahan-bahan
Bahan-bahan isi guk punika kathah antawisipun janganan, daging, ulam, kerang, rumput laut ingkang padatanipun cumawis dhedhasar mangsa.
Bèntenipun guk kaliyan tang
Tang punika istilah ingkang langkung formal lan kurmat ing kuliner Koréa tinimbang guk. Nanging dhaharan kalih punika saged dipunbédakaken. Tang langkung dados masakan mirunggan déné guk punika sup ingkang dipundhahar wonten ing kagiyatan dhahar umum ingkang dipunsajèkaken kaliyan manéka jinis lawuh sanèsipun.
Abubakar bin Ali Syahab
Habib Abubakar bin Ali Shahab (28 Rajab 1288H (1910)-18 Maret 1944) ya iku tokoh keturunan Arab-Indonésia, kang aktif sajeroning pergerakan lan pendhidhikan Islam nalika jaman pra-kemerdekaan Indonésia, sarta wujud pendiri Jamiat Kheir dan Malja Al Shahab.
Tahun 1900 wujud awal abad 20 kang kerep diomngaké awal abad keemasan. Batavia, sebutan kutha Jakarta wektu iku, lagi ngleboni periode kutha kolonial modern. Berkat revolusi indhustri pira-pira tèknologi kawanuhaké. Sistem transportasi lan komunikasi wiwit tumuwuh. Angkudan sepur Jakarta-Bogor wiwit kawanuhaké, wondené pelabuhan Tanjung Priok selot ramé déning paneko saka Walanda lan Éropah sawisé dibukaé terusan Suez ing Mesir.
Nanging sayangé, kang menikmati kemajuan iku amung kelompok minoritas Walanda lan wong-wong Éropah. Ora mangkono karo wong-wong pribumi, kalebu wong-wong keturunan Arab. Khusus tumrap wong-wong keturunan Arab, Walanda nganggep anané dhèwèké ing Indonésia bebayani banget kanggo pulitik kolonialé kang anti Islam. Apamanèh semangat Pan-Islamisme kang dikobaraké ing Turki lan pejuang Islam kaliber internasional saka Ahul-Bayt, Sayyid Jamaluddin Al-Afghani bergaung ing Indonésia. Prof. Snouck Hurgronye terang-terangan nuduh kaum Alawiyyin kang nyebaraké paham Pan-Islamisme ing Indonésia.
Jaman enom lan pendhidhikan
Lahir ing Jakarta nalika tanggal 28 Rajab 1288 H (130 taun lalu), saka bapak kang jenengé Ali bin Abubakar bin Umar Shahab, kelahiran Damun, Tarim, Hadramaut. Ibuné jenengé Muznah binti Syech Said Naum. Said Naum yaiikuu salah sijiné pawongan keturunan Arab kang makafaké lemahé kang amba ing kawasan Kebon Kacang, Tanah Abang, kanggo kuburan.
Sajeroning 10 taun, nalika taun 1297 H, Habib Abubakar bebarengan bapaké sarta seduluré Muhammad lan Sidah, mangkat marang Hadramaut. Ing Hadramaut, dhèwèké ngentèkaké wektuné kanggo luru ngèlmu saka pira-pira guru kaloka ing kana.
Habib Abubakar balèk marang Indonésia liwat Syihir, Aden, Singapura, lan tekan ing Jakarta nalika tanggal 3 Rajab 1321 H. Èntuk gemblengan suwéné 13 taun ing Hadramaut, dhèwèké langsung ngedegaké Jamiat Kheir bebarengankaro bocah-bocah seumurané.
Pendirian Jamiat Kheir
Sajeroning situasi lan tekanan kolonial kang abot, Habib Abubakar tampil kanggo ngedegaké salah sijiné perguruan Islam, kang ora amung ngajaraké agama, nanging uga pendidikan umum. Nalika taun 1901, bebarengan karo semangaté kebangkitan Islam ing tanah air, ngadeg perguruan Islam Jamiat Kheir. Wektu iku pertama kali ngadeg, perguruan iki mbukaké sekolah ing kawasan Pekojan kang kang wektu iku penduduké akehé saka keturunan Arab.
Saliyané Habib Abubakar, mèlu uga gadegaké perguruan iki pira-pira nom-noman Alawiyyin kang duwé penemu pada lan tekad kanggo majukaké Islam ing Indonésia, sisan nglawan propaganda-propaganda Walanda kang anti Islam. Déwéké ya iku Muhammad bin Abdurrahman Shahab, Idrus bin Ahmad Shahab, Ali bin Ahmad Shahab, Syechan bin Ahmad Shahab, Abubakar bin Abdullah Alatas lan Abubakar bin Muhammad Alhabsyi.
Habib Ali bin Abubakar Shahab minangka ketua Jamiat Kheir, uga ikut mèlu nyemangati organisasi iki nalika pindah saka Pekojan marang Dalan Karet (saiki dalan KH Mas Mansyur, Tanah Abang). Kegiatan organisasi iki banjur amba kanti ngadegaké Panti Asuhan Piatu Daarul Aitam. Ing Tanah Abang, Habib Abubakar bebarengan karo nom-noman Alawiyyin uga ngadegaké sekolah kanggo putra (aulad) ing Dalan Karet lan putri (banat) ing Dalan Kebon Melati (saiiki Jl. Kebon Kacang Raya), sarta cabang Jamiat Kheir ing Tanah Tinggi, Senen.
Gimbap
Gimbap punika jinising tetedhan Koréa ingkang wujud sekul dipunbungkus nori (suket sagara), kados sushi. Gimbap kondhang minangka tetedhan ingkang dipunbekta nalika plesiran, minggah redi, utawi kridha sanèsipun ing njawi ruangan.
Bahan
Bahan kanggé ndamel gimbap inggih punika sekul, daging, lan janganan. Sekul pethak dipunparingi bumbu sarem lan lenga wijèn utawi lenga perilla. Isènipun ugi manéka warni wiwit saking ulam, daging yuyu, tigan, daging iga sapi, kimchi, kéju, ulam tuna lan sanèsipun. Déné bahan ingkang wujud janganan punika timun, bayem, wortel, lan danmuji (acar lobak). Sedanten isènipun lajeng dipungulung, tumuli padatanipun dipunirisi.
Werni-warni ing nagari manca
Gimbap dipunpilih minangka tetedhan paling dipunremeni saking 100 tetedhan Koréa déning tiyang njawi. Kalawarti minggon paling ageng ing Kanada, Straight nyerat artikel babagan kondhangipun gimbap ingkang nandhingi sushi kanthi irah-irahan Korean kimbap rolls out of sushi's shadow. Ing antawisipun manéka warni gimbap, medal warni kondhang saking kathah nagara, kados ta Gimbap Prancis lan Gimbap California (Amérika). Gimbap Prancis dipundamel bènten saking gimbap sanèsipun amargi lembaraning suket sagara garingipun dipungulung ing sekul miturut karemenanipun tiyang Prancis ingkang kirang remen aroma suket sagara garing. Gimbap California dipundamel kanthi isèn woh-wohan kados apokat.
Sri Dato Burhan Uray
Bang San On utawa Sri Dato Burhan Uray lair taun 1931 neng Sibu, Serawak, Malaysia saking kaluwarga kang miskin. Taun 1956. Wiwit usaha HPH lan entuk 4 yuto hektar ten Kalimantan lan Irian.Ing 1969 piyambhakipun ngedhekné PT Djajanti Timber, kang produksi kayu olahan, pabrik triplèk, plywood, lan merambah néng bidang perikanan, perkapalan, baja, semèn lan réstoran.Ing taun 1975 panjenenganipun gawé pabrik pluwood PT Nusantara ing Gresik, Jawa Timur. Ing taun 1985 énthuk HPH ing Maluku lan gawé pabrik plywood ten mriku.
Kris Biantoro
Kris Biantoro utawa Christophorus Soebiantoro yaiku seniman lan pambiwara kang lair ing Magelang, Jawa Tengah tanggal 17 Maret 1938 lan tilar donya ing Cibubur, Jakarta Wétan tanggal 13 Agustus 2013. Dhèwèké naté sekolah ing Pawiyatan Luhur Katulik Atmajaya lan Konservatorium Musik Jakarta.
Sri Dato Burhan Uray
Ing taun 1977 kawin kalih Betty, yaiku artis kondang saking Taiwan
Kris Biantoro
Nalika taun 1964, dhèwèké lunga ing Ostrali lan makarya ing Duta Agung Républik Indhonésia. Nalika 17 Dhésèmber 1968, dhèwèké rabi karo Maria Nguyen Kim Dung ing Sydney.
Chuseok
Chuseok utawi ingkang dipunserat minangka Chusok (Dinten wulan purnama) inggih punika dinten libur resmi ingkang wonten ing Koréa ingkang dipunrayakaken kanthi ageng nalika wulan kaping 8, dinten kaping 15 kalender lunar. Perayaan punika wujud pista dhahar kanggé ngaturaken panuwun awit saking kasilipun panèn, saéngga dipunsebat minangka dinten panèn, Festival wulan mangsa panèn, utawi Hangawi ("han" = "raya", "gawi" = "tengah", "hari raya ing tengahipun mangsa palastra".
Sajarah
Hangawi sampun dipunmangertosi saking periode wiwitanipun Karajan Silla (57 SM-935) kanthi wujud lomba nenun antawisipun kalih kelompok. Ing dinten Hangawi, kelompok kanthi asiling tenunan ingkang paling dawa punika dados jawara, déné kelompok ingkang kalah kedah nraktir kelompok ingkang menang kanthi manéka jinis dhaharan ingkang sarwi écho.
Tradisi
Wonten ing jaman sapunika, karaméan Chuseok kalebet wekda kanggé tiyang Koréa supados kondur ing tlatah asalipun piyambak kanggé sowan ing altar leluhur. Nalika énjing, tiyang Koréa ngawontenaken pakurmatan dhumateng arwahipun para leluhur kanthi wujud ziarah ing makam supados ngresiki tuwuhan lan lemah ing sakiwa tengenipun makam. Arwah leluhur ugi dipunparingi dedhaharan, woh-wohan, lan unjukan. Kasiling panèn taun mau ugi dipunparingaken dhateng arwah para leluhur.
Perayaan Chuseok ugi minangka wekdal kanggé ngaturaken panuwun dhumateng arwah para leluhur. Dhaharan mirunggan liburan Chuseok punika awujud kué Songpyeon (송편) ingkang dipundamel saking glepung beras lan dipunisi kaliyan kacang utawi wijen. Ing dalu sadèrèngipun Chuseok, sadaya anggota kulawarga lenggah sesarengan damel songpyeon sinambi mirsani wulan. mliginipun para jejaka lan prawan nyobi damel songpyeon ingkang saé piyambak amargi pitados bilih piyambakipun badhé pikantuk pasangan ingkang ayu lan bagus. Nalika dinten Chuseok, tiyang-tiyang sarwa nedhi manéka dhaharan lan unjukan sarta ngawontenaken dolanan tradhisional. Kajawi songpyeon, manéka asiling kebon lan tetanen ingkang nembé dipunpanèn ngebaki méja dhahar kados ta wijen, dangsul, kacang abang, chestnut, lan kurma Cina. Dolanan lan kesenian tradhisional dipunwontenaken sesarengan kados ta sonori (dolanan sapi), geobuknori (dolanan bulus), ganggangsullae (jogèd muter) lan ssireum (bergulat).
Cheonggukjang
Cheonggukjang inggih punika doenjang, pasta dangsul Koréa ingkang dipundamel pinten dinten kemawon, julukanipun punika "pasta dansgul rikat".
Sajarah
Wonten manéka téyori ingkang nyebataken asal usul cheonggukjang, ing antawisipun saking periode Tiga Karajan Koréa (57 SM-935 M). Tiyang Goguryeo ingkang nitih jaran minangka piranti trasnportasi mbeta dangsul godhog ingkang dipungandhulaken ing celakipun sadel jaran minangka dhaharan nalika lelampahan. Amargi dangsul kénging awakipun jaran (38-40 derajat Celcius) saéngga damel dangsul mau nglampahi fermentasi kanthi alami. Cheonggukjang ugi dipunsebat wonten ing sajarah Silla kanthi istilah yeomsi.
Adhedhasar dhokumèn saking Dinasti Joseon ingkang dipunserat déning sarjana kanthi nama Hong Man-seo kanthi irah-irahan Sanrimgyeongje (Buku Kehutanan dan Ékonomi), nama wiwitan cheonggukjang punika jeongukjang utawi pasta dangsul perang ingkang saged dipundamel wonten ing periode perang. Miturut Jeungbosanrim gyeongje (Buku Rincian Kehutanan dan Ékonomi), cheonggukjang dipundamel 3 dinten kanthi cara dangsul ingkang sampun dipunkumbah lan dipungodhog mau dipunfermentasi lajeng dipunbungkus ngginakaken damen pari. Téyori sanèsipun nyebataken bilih cheonggukjang punika asalipun saking Cina ingkang dipuntepangaken nalika masa pamaréntahan Raja Yeongjo taun 1760. Tembung cheong ing cheonggukjang tumuju dhateng Dinasti Cheong (Qing).
Mupangat kanggé kasarasan
Laré-laré lan priyantun enèm sapérangan ageng nyingkiri dhaharan ingkang mawi bahan cheonggukjang. Sanajan makaten, panalitèn nedahaken bilih cheonggukjang punika dhaharan ingkang damel awak waras. Bakteri ingkang paring mupangat punika anama Bacillus Subtlis ingkang urip wonten ing njeronipun lan saged mengurai protéin dangsul dados asem amino lan saponin. Saponin saged nahan sèl-sèl kanker, nebihaken saking stroke lan demensia.
Joko S. Tjandra
Chan Kok Hin utawa Joko S. Tjandra yaiku usahawan kang lair ing Pontianak, Kalimantan Barat. Chan Kok Hin yaiku anak katiga saking wolu sedulur. Nalika taun 1968, dhèwèké bangun toko grosir kang dijenengi "Toko Sama Sama" ing Jayapura. Taun 1972, dhèwèké buka toko sejenis kang dijenengi "Papindo" ing Papua Nugini lan buka usaha distribusi ing Melbourne, Australia, ing taun 1974.
Proyek kang magrong-magrong yaiku Mal lan Kondominium Taman Anggrek karo wolu tower, apartemen 36 lantai, lan pusat perbelanjaan 6 lantai nganti nyetak rekor saèmper shopping center paling gedhé ing Asia Tenggara déning luas 120.000 meter persegi. Perusahaan kang ngisor Mulia Group duwe sanga gedung, tiga pabrik, siji hotel Mulia ing Senayan lan komplek Mulia Keramik ing Cikarang, Jawa Barat.
Giok
Giok utawi jade inggih punika jinising watu "permata ijo" salah satunggal saking jinis watu permata ingkang wonten ing jeronipun kathah unsur mineral ingkang sampun kapanggihaken lan dipun-ginakaken déning bongso wétan èwunan taun kepengker. Ing sapunika watu giok kathah ingkang asalipun saking tlatah Tibet, Cina lan Birma minongko komoditas ekspor. Giok dipunpitadosi gadhah khasiat damel ayem, bungah, kasarasan, lan keslametan.
Watu Giok
Ing lelampahaning sajarah bibar kapanggih giok kawéntar minangka asesoris lan perhiasan nalika èwunan taun kepengker déning peradapan manungsa. Giok ugi dipunagungaken minangka watu penylamet ugi watu kasarasan déning suku-bebrayan ing Asia Wétan lan ing bawana Afrika ugi Amérika kalebet suku Maya lan Inca. Ing donyaning medis ugi giok dipunpitadosi saged nginggilaken kasarasan ingkang ugi sampun kaginakaken ing peradapan manungsa. Pérangan punika kathah dipuncathet ing buku keséhatan kuna lan dipunakoni minangka salah satunggaling sumber ènergi alam. Kajawi punika watu giok saged nginggilaken sirkulasi getih, anti penuaan énggal, nambah kekebalaning awak sarta ngicalaken kesel. Watu giok ugi kathah dipun-ginakaken nalika terapi pijet ceragem. Kajawi punika ing pamadosan nedahaken bilih watu giok punika ngandhut kathah èlemen ingkang wigatos kados ta kalsium, potasium, wesi lan magnesium.
Wujud lan ukuran watu giok
Watu giok punika dados watu ingkang paling dipunremeni ing babagan perhiasan, medis ugi watu punika unik saéngga watu punika kathah model wujud gumantung nalika watu giok mau dipunasah lan dipundamel wujudipun. Wonten ing sajarahipun watu giok punika satunggaling jinis watu permata ingkang dipunasah lan dipundamel wujudipun kanthi manéka ukuran lan model. Giok dipunasah lajeng dipundamel wujudipun wiwit saking seukuran kados méja, patung ageng dumugi patung alit, liontin, anting-anting, ali-ali dumugi kados benik. Wujudipun ugi manéka warni, wiwit ingkang awujud patung Buda, patung naga lan patung sanèsipun, wonten ugi ingkang awujud kothak, longjong, oval, persegi tiga, dumugi persegai kathah. Kajawi wujudipun warni saking watu giok ugi kathah wiwit saking putih, kuning, abrit dumugi ingkang paling kondhang punika ingkang warni ijo.
Gochujang
Gochujang inggih punika pasta lombok ingkang dipun-ginakaken kanggé masakan Koréa kanthi bahan mliginipun punika beras ketan lan bubuk lombok ingkang sampun nglampahi prosès fermentasi. Kanthi tradhisional, fermentasi gochujang dipunwontenaken ing plataran griya kanthi wadhah tempayan tembikar mawi ukuran ingkang ageng. Papanipun dipunsukakaken wonten ing alas saking susunan watu ingkang dipunwastani jangdokdae (장독대). Ciri khas saking gochujang punika raosipun ingkang pedes radi legi sanajan katingalipun abrit sanget. Wonten ing Koréa, gochujang punika bumbu ingkang wigati sanget. Asal usul tembung gochujang saking gochu (고추, lombok) lan jang (bumbu).
Sajarah
Bahan baku lan resep gochujang bènten-bènten miturut jaman lan dhaérahipun, saged saking campuran manéka jinis glepung kados ta dangsul, gandhum, milet. Bubuk lombok, sarem pawon, lan kecap asin, lajeng dipunmatengaken kanthi cara fermentasi. Minangka asiling fermentasi, raos pedes dados kirang, lan beras ketan dados legi. Sanajan makaten, sapérangan produsen ugi nambhakaken gula saking beras utawi gula pasir.
Panggunaan
Kajawi minangka bumbu ingkang wigati kanggé manéka jinis masakan Koréa, gochujang ugi dipuncampur kaliyan sekul lan dipunudhak kados nalika dhahar bibimbap. Gochujang punika bumbu kanggé damel jjigae (gochujang jjigae), ngekom daging (gochujang bulgogi), damel tteokbokki, lan minangka penyedap nalika damel naengmyeon. Saus cocol saged dipundamel saking campuran gochujang, kecap asin, bawang, lan lenga wijen. Saos chogochujang (초고추장) dipundamel saking campuran gochujang kaliyan cuka lan wiji wijeng. Saos punika dipun-ginakaken nalika dhahar hoe lan hoedeopbap. Ssamjang (쌈장) dipundamel saking campuran gochujang, doenjang, bawang bombay, lan godhong bawang.
Auriga
Auriga inggih punika salah satunggaling rasi lintang saking 48 rasi lintang ingkang dipundhaptar wonten ing abad kaping kalih déning astronom Walanda, Ptolemy lan sampun mlebet 88 rasi lintan modhèren. Rasi lintang Auriga inggih mapan wonten ing belahan langit sisih lor, ing sak loripun garis khatulistiwa. Auriga inggih punika nama Latin saking tembung charioteer, ingkang gadhah gegayutan kaliyan variasi mitos charioteers ingkang mlebet wonten ing Erichtonius of Athens lan Myrtilius. Auriga inggih paling katingal ing salebeting wekdal dalu ing sasi winter wonten ing langit lor, sesarengan kaliyan gangsal rasi lintang sanèsipun ingkang kalebet lintang ing asterisme winter hexagon. Amargi deklinasi auriga ingkang radi mangalor, mila Auriga namung saged dpuntingali paling tebih ing drajat 34° lintang kidul.
Wonten ing petangan astronomi Cina, sekawan lintang ingkang paling baku wonten ing Auriga inggih punika, alpha, beta, theta, lan iota Auriga, ingkang punika sesarengan kaliyan lintang beta Tauri saking rasi lintang Wu Che utawi "five dhariots".
Rasi lintang Auriga gadhah laladan ingkang ambanipun kirang langkung 657 drajat persegi, ingkang punika sepalihipun laladanipun rasi lintang ingkang paling amba inggih punika rasi lintang Hydra. Rasi lintang Auriga ngewrat enem lintang ingkang dipunmangertosi minangka planit - planit. Rasi lintang punika saged dipuntingali ing garis lintang antawisipun +90° lan -40° lan badhé katingal ingkang saé piyambak manawi dipuntingali ing jam 9 dalu ing pungkasaning sasi Pebruari lan ing purwakaning sasi Maret.
Lintang - lintang
Auriga taksih kalebet kulawarga rasi lintang Perseus sesarengan kaliyan rasi lintang Cassiopeia, Cepheus, Andromeda, Perseus, Pegasus, Cetus, Lacerta lan Triangulum. Déné rasi lintang sanèsipun ingkang mapan wonten ing sak kiteripun Auriga inggih punika rasi lintang Camelopardalis, Perseus, Taurus, Gemini lan Lynx.
Pacinan Yokohama
Pacinan Yokohama (横浜中華街) utawi inggih punika pacinan ingkang wonten ing Yokohama, Jepang. Sadèrèngipun papan punika naté dipunsebat minangka Tōjin-chō lan Nankinmachi. Papan punika kathah dinggèni déning tiyang Cina ingkang merantau saking Guangdong. Kathahipun margi-margi ing Pecinan Yokohama dipunparingi nama miturut laladan asal warganipun, tuladhanipun Mergi Shanghai, Mergi Zhongshan, lan Mergi Fujian. Ing dhistrik Naka-ku papan pecinan punika, penduduk warga nagara Républik Rakyat Cina kirang langkung 4.000 tiyang utawi kirang langkung 30,3% saking sadaya penduduk asing ing dhistrik Naka-ku.
Ing wewengkon kanthi wiyar 2.000 m² (0,2 hektar) punika dinggèni langkung saking 500 yasan toko klonthong lan griya dhahar. Pecinan ing Yokohama kalebet pecinan paling ageng ing Jepang sarta ing Asia Wétan. Kalih pecinan sanèsipun ing Jepang punika Pecinan Kobe lan Pecinan Nagasaki boten sewiyar Pecinan Yokohama.
Sajarah
Nalika taun 1859 sasampunipun Pelabuhan Yokohama kabikak kanggé perdagangan mawi kapan asing, pemukiman kanggé tiyang asing dipunmadegaken ing Yokohama. Sareng kaliyan duginipun tiyang Éropah lan tiyang Amérika, ugi dugi tiyang saking bangsa sanès ingkang makarya déning para diplomat asing. Kajawi punika ugi para penyadé lan penyadé lantaran saking Cina. Para penyadé punika kathahipun saking Hong Kong lan Guangdong, lan kathahipun lairan Guangdong.
Bibar Yokohama dipunlayani déning kapal ruté reguler kanthi Shanghai lan Hong Kong, penyadé ekspor-impor saking Cina sami dugi kanggé manggon. Ing salah satunggaling pemukiman kanggé tiyang ing Yokohama lajeng dipundamel klenteng Guan Di, gedung kongsi Cina, lan sekolah Cina, saéngga salajengipun mekar dados pecinan. Awit saking punika, kathah yasan ing papan mau dados papan dagang kanthi dipunbikak manéka toko. Pedagang kaki lima ingkang nyade mi tarik (la mian, dipunsebat lau min ing Jepang) kapisan medal ing taun 1872.
Nalika wonten Perang Sino-Jepang I ing taun 1894, para imigran saking Cina kathah ingkang kondur ing laladan asalipun. Bibar perang mau sampun rampung lajeng ing taun 1899 wonten revisi saking Perjanjian Boten Adil ketetapan babagan tiyang asing kedah dipunbusak. Ing saking Cina pikantuk watesan jinis pakaryan ingkang kénging dipunlampahi, nanging tiyang Cina kénging manggon ing njawinipun pemukiman tiyang asing. Nalika nembé pados suaka ing Jepang amargi dipungusah déning Yuan Shikai, Sun Yat-sen nglajengaken perjuangan revolusi sinambi dipunbiyantu déning para Cina mau.
William Chang Ofm. Cap.
'''William Chang Ofm. Cap. utawa Chang Jit Men''' yaiku dhosèn kang lair ing Singkawang, Kalimantan Kulon, tanggal 24 Juli 1962. Dhèwèké naté sekolah ing STFT St. Johannes ing Pematang Siantar, Sumatra Lor, Universitas Gregorian ing Roma, Italia, lan Academica Alfonsiana Institute Superiore ing Theology Moral University of Lateran Rome.
Dhèwèké mulang ing Sekolah Tinggi Agama Islam Negeri (STAIN) saka taun 1999 lan ing STIE Widya Dharma Pontianak saka taun 2000. Sakdurungé, dhèwèké naté dadi dhosén tamu téologi moral ing STFT St. Johannes, Pematang Siantar, Sumatra Lor.
Katinona
Katinona, (basa Inggris:Cathinone) utawa benzoyletanamina utawa uga bisa diarani Neropedron ya iku zat monoamina alkaloid kang dadi kandhutan ing jero tuwuhan Catha Edulis(Khat) lan mawa kimia arep padha karo efedrina, katin lan zat amfetamin liyané. Panaliti saka Fakultas Farmokologi, Universitad Jenewa, Switserlan, kang jenenge Kalix P, nggawé jurnal kan judhule Pharmacology ana Toxicology, edisi Fèbruari 1992 kang ngandharake yèn zat Katinona ya iku wujud alami saka amfetamin. Katinona nginduksi ucule dopamina saka preparasi striatal kang utama kanggo efel stimulan Chta edulis. Ora kaya amfetamin liyané, katinona kagolong ing jero golongan fungsional keton. Zat amfetamin liyané kang uga mbagi struktur ya iku antiderpresan buprofiona lan stimulan metkatinona.
Budiman Elkana
Boen Fat Po utawa Budiman Elkana yaiku akuntan, lair ing Sungailiat, Bangka tanggal 27 Agustus 1930 lan sedha ing Jakarta tanggal 27 Mei 2007. Lair saka generasi ka-8 wiwit nalika leluhuré pindah ing pulo Bangka. Sekolah ing HCS nanging pindah amèrga Perang Dunia II, terus pindah ing Chung Hwa School nganti kelas 1 SMP
Dhèwèke lêlayaran menyang Jakarta sawisé lulus saka SMP THHK taun 1950, banjur ngèlanjutké sekolah ning SMA Tionghoa Hwee Koan taun 1953. Dhèwèke dadi guru ekonomi lan tatabuku ning THHK nyambi nyambutgawe ning Kantor Akuntan Oei Kwie Tek lan The Oen Leng. Banjur ngèlanjutké nyambutgawe ning Direktorat Akuntansi Negara taun 1961-1967, nyambi ngajar ning Sekolah Tinggi Keuangan Negara (STIKN), FE Universitas Tarumanagara lan Universitas Katolik Atmajaya.
Gabung karo Drs. Utomo Jusodirdjo kanggo ngurusi kantor konsultan ''SGV group. SGV group malih jeneng dadi Arthur Anderson Consulting lan Budiman dadi manager partner. Dhèwèke oléh gelar "The Father of Anderson Consulting of Indonesia"'' ngantik pénsiun yaun 1992. Dhèwèke mêmpêng ning Rotary Club, Ikindo, lan BBSA bulutangkis. Budiman Elkana dadi Anggota Dewan Pembina Universitas Tarumanagara, Jakarta.
Katinona
Struktur Kimia
Katinona bisa diekstraksi saka Chata edulis utawa disintesis saka α-bromopropiofenona (luwih gampang digawé saka propiofenona).
Arnold Brossi ing bukune taun 1991 ngandharake katinona, kaya déné amfetamin duwé potensi kang kuat anggoné ngrangsang sistem saraf pusat (SSP). Akeh-akèhé efeke bisa dikira-kira saka 2 pérangan phenylalkylamines (katinona lan katin) ang miturut strukture arep padha karo amfetamin. Katinona ya iku turunan metkatinona kang tinemu ing kandhutan tuwuhan Khat. Iki jinie obat kang dilarang bisa gampang digawé déning oksidasi psedoefedin ing laboratorium ngisor lemah. Ing Katinona struktur kimiane arep kembar karo amfetamin kejaba molekul hidrogrn ditibakake lan digantekake karo molekul oksigèn. Sawisé diawehi oral mawa wujud kapsul, kadar serum puncak katinona kerasa nganto sejam. katinona uga konstituen kang paling kuat kekandhut ing tuwuhan Khat lan duwé struktur kimaia kang arep padha karo amfetamin.
Efek
Panganggonan katinona kang kakehan bisa nyebabake nafsu mangan ilang, keweden, rikat ngamuk, insomnia, nglindhur lan panik. Panganggo kronis bisa kena ganguan kepribadian lan infark miokard. Mefredona, ya iku turunn katinona kang ora dumadi alami luwih bisa ngeculake serotonin dibandingake karo katinona utawa metkatinona, saéngga efek panganggone padha karo ekstasi. Wong-wong kang nganggo usada iki bisa diuji serum utawa uji urin kanggo mbuktekake kandhutan katinona lan norepedrina; metaboloit mligi.
Hak manungsa ing Chad
Hak manungsa ing Chad diandharaké nduwé setatus kang "ala"; tuladhané, Freedom House netepaké Chad minangka "Ora Mardika" ing sajroning hak manungsa. Chad éntuk skor 7 ing hak pulitik lan 6 ing kamardikan sipil (skor 1 ing kéné iku paling mardika, senadyan skor 7 iku paling ora mardika).
Miturut Dhépartemen Jaba Nagari Amérika Sarékat, "Cathetan praktik hak manungsa kang ala déning pamaréntah malah samsaya ala saben tauné; pasukan kamanan nindakaké akèh planggaran hak manungsa kang temenan." Planggaran kang katindakaké antarané ya iku pepati ing jaba ukum, njotosi, nyiksa, lan ruda peksa déning pasukan kamanan; matesi kamardikan wicara, pèrs, lan sarékat; panangkepan lan panahanan sawenang-wenang; lan korupsi kang ambek sawenang-wenang. Pasukan kamanan nindakaké tumindak mangkono lan planggaran liyané, nanging mèh ora tau kena pidana.
Amnesty International nglapuraké yèn "Kaanan ora aman sumebar ing Chad pérangan wétan kang kaanané mbebayani tumrap wong wadon, kang nandhang planggaran hak manungsa, kaya ta ruda peksa nalika désané diserang" déning milisi Janjawid saka Sudan. Wong wadon ngalami diskriminasi lan piala. Sunat pawadonaning wong wadon–kang satemené ilégal–isih akèh katindakaké. Tumindak ala marang wartawan lan aktivis hak manungsa uga kadhokumèntasi saha panganggoning wadyabala bocah cilik déning pasukan kamanan Chad kang kalapuraké déning pirang-pirang organisasi hak manungsa.
Transparency International ndadèkaké Chad minangka salah siji nagara paling korup ing donya. Ing 2007, Chad éntuk skor 1,8 saka 10 ing Indhèks Persèpsi Korupsi (skor 10 iku kang paling ora korup). Mung Tonga, Uzbèkistan, Haiti, Irak, Myanmar, lan Somalia kang skoré luwih asor. Uga kritik marang tilas Présidhèn Idriss Déby ngenani tuduhan kronisme lan pilih kasih marang ètnisé dhéwé, wong Zaghawa. Pamilu ing Mèi 2006—Déby mimpang ing masa jabatan kateluné—diboikot déning oposisi, ngritik yèn asil pamilu iku curang. Pamilu sadurungé ing 2006 uga dikritik mawa alesan kang padha, dianggep curang déning péhak oposisi, senadyan ta ana tim pangamat saka nagara asing kang ngandharaké yèn pamungutan swara katindakaké "tanpa masalah utawa intimidasi kang gedhé".
Kaanan historis
Ing isor iki kapacak bagan peringkat Chad awit 1972 ing lapuran Freedom in the World kang dibabar taunan déning Freedom House. Peringkat 1 iku "mardika"; 7, "ora mardika".
Prajanjèn internasional
Solahé Chad ngenani prajanjèn hak manungsa internasional:
Caelum
Caelum utawi ugi dipunsebat Chisel inggih punika salah satunggaling rasi lintang ingkang alit ingkang mapan wonten ing belahan langit sisih kidul. Rasi lintang punika dipundamel déning astronom Prancis, Nicolas Louis de Lacaille ing abad kaping wolulas ing taun 1750. Caelum gadhah nama asli "les Burins", lajeng ing basa Latin dados Caela Sculptoris lan lajeng dipuncekak dados Caelum utawi "chisel".
Lintang-lintang
Caelum ugi ngewrat objek lebet sanèsipun inggih punika NGC 1571, /NGC 1679 lan IC 2106. Dipunbetahaken teleskop ingkang amba kanggé ningali sapérangan objek New General Catalog, kanggé sadaya galaksi, nanging boten wonten objek ingkang padhangipun langkung saking magnitudo 11,5 utawi ingkang langkung amba saking 3 arcminutes.
Caelum taksih kalebet wonten ing kulawarga rasi lintang Lacaille sesarengan kaliyan rasi lintang Norma, Circinus, Telescopium, Microscopium, Sculptor, Fornax, Horologium, Octans, Mensa, Reticulum, Pictor lan Antlia. Déné rasi lintang sanèsipun ingkang mapan wonten ing sak kiteripun rasi lintang Caelum inggih punika Columba, Dorado, Eridanus, Horologium, Lepus lan Pictor.
Shedubhar
Shedubhar kuwi sawijining désa ing Amreli Taluka ing Distrik Amreli ing wilayah Saurashtra ing negara bagian Gujarat sisih kulon. Pendhudhukan utama masarakat ing desa Shedubhar yaiku tetanèn,  uga buruh tani. <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (June 2023)">kutipan dibutuhake  ]
Be Biauw Tjoan
Putra Majoor Be Ing Tjioe yaiku birokrat lan pengusaha candu saka Semarang kang lair taun 1826 Bagelen, Hindia Belanda. Kala 1826 iku diangkat minangka Luitenant. Iku tau diwénéhi gelar   Grand Master" karo pemerintah Manchu (Tiongkok). Kala 1853 dhèwèké dadi Kapitein, dan ing 1862  minangka  Majoor ing 1862.'' Ia katah nyumbangake warga korban perang ning daerah Hokkian  ing 1888 Be Biauw Tjoan nyumbangaké beras sakkapal menyang Austria-Hongaria sing lagi prihatin bencana kaliren. Be Biauw Tjoan tilar donya taun 1904 Ing Kampung Kali Semarang, Hindia Belanda.
Daerah Pemilihan
Kota Semarang
Pasangan
Tan Ndjiang Nio
Hadi Soesastro Marwoto
Sawise gabung CSIS dhèwèké naté sekolah ing Universitas Santa Monica, California, Amerika Serikat nganti nduwe gelar Ph. D ing taun 1978. Judul disertasine yaiku  Policy Analysis for the External Financing for Indonesia's Development". Dhèwèké kerep nyerat ing Kompas, Tempo, Executive'', lan liyane. Dhèwèké uga melu dadi pengurus ing Sekolah Bisnis Prasetya Mulya seng dikelola sejumlah petinggi CSIS.
AI néuro-simbolik
Henry Kautz, Francesca Rossi, lan Bart Selman uga ngandharaké panemuné. Panemuné dhèwèké padha ya iku dhedhasar ing rong jinis cara mikir. Tuladhané kaya ta kang dirembug ing buku anggitané Daniel Kahneman asesirah Thinking, Fast and Slow. Cara mikiré manungsa iku ana rong jinis: Sistem 1 kang cepet, otomatis, intuitif, lan ora sadar. Sistem 2 kang alon, mlaku sajangkah saben jangkah, lan gamblang. Sistem 1 dianggo kanggo pangenalan pola. Sistem 2 dianggo kanggo ngurusi parencanaan, pamikiran déduksi, lan déliberatif. Dhedhasar panemu iku, pasinaonan jeru paling apik ngurusi jinis kapisan, wondéné panalaran simbolik paling apik ngurusi jinis kapindho. Kekaroné dibutuhaké kanggo pambangunan AI kuwat lan mitayani kang bisa nyinaoni, nalar, lan sesambungan karo manungsa saperlu nampa pitutur lan mangsuli pitakonané manungsa. Modhèl dwiprosès mawa rujukan rong sistem mau wis digawé wiwit taun 1990-an déning sawenèh panaliti ing babagan AI lan ngèlmu kognitif.
Sajarah
Garcez lan Lamb ngandharaké yèn panalitèn ing aréa iki isih dilakoni ing rong puluh taun kapungkur (satemené tekan saiki wis punjul telung puluh taun).
Rerangkèn lokakarya babagan AI néuro-simbolik bola-bali dianakaké saben tauné wiwit taun 2005. Ing wiwitan 1990-an, rerangkèn lokakarya wiwitan babagan AI néuro-simbolik diselenggarakaké.
Pitakonan panalitèn binuka
Akèh pitakonan panalitèn kang isih panggah padha wiwit 1990-an, kaya ta:
Gunawan Tjahjono
Gunawan Tjahjono utawa Chia Yong Guan lair ing Medan, Sumatera Utara tanggal 11 Desember 1945. Dhèwèké lair dadi anak pertama saka telu pasaduluruan. Bapak-Ibune asmanipun Chia Tiaw Tian (Darma Tjahjono) lan The Kwan Li. Dhèwèké natè sekolah ing SD Santo Yosef Medan, SMP lan SMA Sutomo (Su Tung Chung Hsueh) lan SMA Utama Tiga ing Jakarta.
Nalika taun 1965, dhèwèké ngelanjutke pawiyatan ing Jurusan Arsitektur FTUI, lan lulus dadi insyinyur tahun 1975. Gunawan Tjahjono aktif mèlu sayembara arsitektur lan tau dadi juwara siji Sayembara Rumah Particle Board ing Bogor, Jawa Barat (1975) lan juwara telu Sayembara Islamic Center di Surabaya, Jawa Timur. Dhèwèké dadi anggota tim 3 wong karo Ir. Setyo Sutiyadi lan Ir. Ahmad Sadili, menangke juwara pertama sayembara penataan lingkungan kampung Tanah Sereal, Jakarta.
André Zen
André Zen lair tanggal 10 Oktober 1911 ing Blitar, Jawa Timur. Pandhidhikan formal dilalui ing SD THHL ing Tulungagung (1922), lan Sekolah Menengah College Abbatial De Saint Andre, Bruge, Belgia (1928). Gagal mlébu ing Fakultas Teknik Universitas Indonesia amarga lara migrain, Piyambak mlébu ing Fakultas Kedokteran Université de Lille, Perancis (1936). Piyambak lancar basan Jerman, Italia, Prancis, lan Mandarin.
Ing 1963, wéktu dadi lektor UI, déning Presiden Soekarno piyambak dikirim ményang RRT nyinaoni akupunktur. Piyambak sinau ményang Prof. Wang Shièn, durung marém, piyambak sinau ményang Prof. Jen ing Hong Kong lawasè 8 taun. Ing mriki lara migraine dimarèkakè. Piyambak nyinaoni Aurikulo Accupuncture ing Lyon, Prancis (1978), akupunktur Tengkorak, Electro Accupuncture ing Munich lan Paris (1977), akupunktur laser ing Metz, Prancis (1981), akupunktur sport (1980) ugi akupunktur kosmetik ing Hong Kong lan Roma (1981 lan 1983).
Piyambake méniko anggota Societe Internationale Accupuncture ing Lyon (1975), Taiwan Accupuncture Society (1972) lan Organisation dÉstude et de Development D'Accupuncture Paris (1975). Piyambak nulis buku, watara liya Akupuncture Moderen (UI, 1970) lan Consillium Accupuncturae (Gramedia, 1982).
Chiyoda, Tokyo
kutha Chiyoda (千代田区) punika salah satunggal saking 23 dhistrik istimewa ingkang mapan wonten ing pusat kutha Tokyo, Jepang. Tokyo punika prefektur saéngga dhistrik kutha Chiyoda punika sejajar kaliyan kutha. Ing tengahing kutha Chiyoda wonten Astana Kamaharajan Tokyo. Kirang langkung 12% wewengkon kutha punika wujud kawasan ijo kagunganipun astana.
Handojo Tjandrakusuma
Handojo Tjandrakusuma utawa Chan Tien Miauw lair tanggal 30 November 1938 ing Pacitan, kutha cilik ing pesisir Jawa Timur.Dhèwèké kuliah kedokteran ing Universitas Airlangga lan lulus taun 1966. Pas wisuda dhèwèké langsung ngadhepi dilema. Dhèwèké isih enom kepéngin nyambut gawé ing kutha gedhé, nanging minangka anak nomer loro lan anak nomer siji saka wolu, dhèwèké duwé tanggung jawab ndherekake bapak lan ibuné sing wis tuwa ing Solo. Cara paling gampang kanggo bisa kanggo mlebu ing Rehabilitation Center dr. Soeharso ing kutha kuwi, amarga sejatine durung akeh dokter sing kepengin nambani wong cacat.
Chiyoda, Tokyo
Parlemèn Jepang, Mahkamah Agung Jepang, Kantor Mahamantri Jepang, lan kantor-kantor kementerian mapan wonten ing kutha Chiyoda. Kawasan Nagatachō, Tokyo lan Kasumigaseki punika kalebet pusat papréntahan lan birokrasi Jepang. Kantor pusat bank utama ing Jepang, ariwarta nasional, lan perusahaan-perusahaan ageng mapan wonten ing kawasan Marunouchi lan Ōtemachi. Pusat belanja ugi mapan wonten ing kawasan Marunouchi. Wonten ing kawasan Kanda punika dados pusating panerbitan. Déné kawasan Jinbōchō dipunwastani "kutha buku" amargi saking kathahipun toko buku ingkang wonten ing kawasan punika. Pusat èlèktronik Akihabara wonten ing kawasan Sotokanda. Nippon Budokan ing kawasan Kitanomaru Kōen déné kawasan permukiman ingkang mewah wonten ing Surugadai.
Handojo Tjandrakusuma
Pakaryan
Direktur PPRBM (Pusat Pengembangan dan Pelatihan Rehabilitasi Berbasis Masyarakat).
Chiyoda, Tokyo
Sareng kaliyan kutha Chūō lan Minato, Chiyoda kalebet salah satunggal saking 3 pusat kutha ing Tokyo. Kathahipun wewengkon kutha Chiyoda punika kebak kaliyan gedung-gedung ageng lan inggil sarta kantor papréntahan. Papan kanggé manggon rakyat biyasa punika boten ing papan punika, saéngga nalika wanci awan cacahipun penduduk langkung kathah tinimbang nalika wanci dalu. Ing antawisipun 23 dhistrik istimewa Tokyo, kutha Chiyoda gadhah jumlah penduduk wanci dalu ingkang paling sakedhik. Nalika wanci dalu, kutha punika namung gadhah penduduk kirang langkung 44 èwu tiyang. Kuwalikan ing wanci awan, kutha punika ramé déning tiyang dumugi satunggal yuta tiyang.
Handojo Tjandrakusuma
Pakaryan
Yayasan Rumah Sakit dr.Oen ing Solo.
Chiyoda, Tokyo
Géografi
Distrik kutha Chiyoda dipunubengi déning dhistrik kutha Chūō, Minato, Shinjuku, Bunkyō, lan Taitō.
Sajarah
Saking jaman Edo, wewengkon punika mekar minangka pusat papréntahan Jepang. Rumiyinipun ing wewengkon punika kathah panggènan kanggé daimyo lan hatamoto. Nalika taun 1878, Tokyo dipunpérang dados 15 dhistrik kutha ingkang langkung alit, kalebet dhistrik kutha Kojimachi lan dhistrik kutha Kanda. Nama kutha punika dipunpendhet saking nama sanès kanggé Astana Edo, inggih punika Astana Chiyoda. Distrik kutha Chiyoda, kadhapuk ing tanggal 15 Maret 1947 saking gabungan kalih ditrik kutha Kojimachi lan Kanda.
Transportasi
Stasiun Tokyo mapan wonten ing Chiyoda.
Stockton Rush
Richard Stockton Rush III (31 Maret 1962 – 18 Juni 2023) iku wong bisnis Amérika Sarékat lan insinyur tès montor mabur. Dhèwèké misuwur minangka salah sijiné pangadeg lan CEO perusahaan panjlajah ngisor sagara OceanGate. Ing surya 18 Juni 2023 dhèwèké tiwas karo patang wong liyané sajeroné prau silem Titan, sing implosi lan banjur pecah nalika arep napak tilas bathangé baita Titanic ana ing dhasar Samudra Atlantik sisih lor.
Juan Isidro Moreno
Juan Isidro Moreno Espinal (Mata del Jobo, Sabaneta; 6 Agustus 1924 – Santiago; 4 Januari 2015) iku pujangga saka Républik Dominika. Dhèwèké nulis ing basa Spanyol.
Dhèwèké iku putra Domingo Moreno Jimenes sing tuwa dhéwé. Domingo Moreno Jimenes iku sing ngrembakakaké gerakan Posthumist.
Hoé
Hoé inggih punika istilah umum ingkang dipun-ginakaken kanggé nyebat manéka jinis dhaharan Koréa ingkang wujud tugelan ulam seger  ingkang saé piyambak utawi daging ingkang boten dipunmasak. Saengseon hoe (생선회,生鮮膾) punika irisan tipis daging ulam seger utawi dhaharan sagara sanèsipun (kados sashimi). Yukhoe (육회,肉膾) punika daging sapi mentah ingkang dipunparingi bumbu kecap asin, gochujang, lenga wijen, lan arak beras. Gan hoe (간회,肝膾) punika ati sapi mentah ingkang dipunparingi bumbu lenga wijen lan sarem. Hongeohoe (홍어회, 洪魚膾) punika irisan daging iwak pari ingkang sadèrèngipun dipunsimpen wonten ing sajeroning guci dumugi nglampahi fermentasi.
Saos cocol kanggé saengseon hoe ingkang dipunwastani chogochujang (초고추장) punika dipundamel saking gochujang lan cuka. Sadèrèngipun dipundhahar, hoe saged dipunparingi wasabi utawi dipuncocol dhateng saos chogochujang utawi ssamjang (쌈장), lan dipunbungkus kaliyan godhong perila utawi godhong selada. Nalika dipunsajekaken, hoe dipunsukakaken ing priring kanthi isi dangmyeon supados katingal langkung saé. Wonten ing griya dhahar nalika bibar dhahar saengseon hoe, lajeng kathah tiyang ingkang mesen maeuntang (sup ulam ingkang dipundamel saking kepala ulam lan pérangan ulam ingkang boten saged dipundamel hoe).
Sajarah
Tradisi dhahar daging lan ulam mentah ing Ujung Koréa dipunprakirakaken dipuntepangaken déning tiyang Cina nalika wiwitan periode Tiga Karajan Koréa (57 SM—668 AD). Saking kitab Analek karyanipun Kong Hu Cu asal abad kaping 1 SM dipunserat, "Ampun dhahar dumugi nelasaken ingkang alus. Ampun dhahar dumugi nelasaken tugelan ingkang saé piyambak (食不厭精，膾不厭細). Istilah kuai (膾) wiwitanipun ateges irisan ulam mentah utawi irisan daging kados daging sapi lan daging wedhus. Nanging saking jaman Dinasti Qin lan Dinasti Han, istilah punika namung ateges ulam mentah. Bibar Buddhisme mekar wonten ing Koréa wiwit saking periode tengahan Tiga Karajan Koréa dumugi pungkasan Dinasti Goryeo (918–1392), matèni kéwan kanggé dipundamel dhaharan punika kalebet pérangan ingkang kedah dipunsingkiri Awit saking punika, rakyar nilaraken kabiasaan dhahar hoe sesarengan lan boten malih konsumsi daging. Dhaharan punika dipunsajèkaken malih bibar lunturipun prabawa Buddhisme ing pungkasan periode Goryeo. Nalika ing masa Dinasti Joseon, kraton njunjung kanthi inggil piwulang Konfusianisme, saéngga hoe kondhang malih minangka dhaharan tiyang Koréa.
Cis
Cis utawi Êcis inggih punika araning piranti awujud tumbak cendhak ingkang lelandhepipun awangun gantholan minangka cecepenganing srati kagem ngereh liman utawi gajah.Cis wujudipun anggadahi perangan baku cacah kalih inggih punika lelandhep lan garan. Lelandheping cis punika awujud gantholan ingkang panjangipun antawis 60-90 cm mawi pepucuk ingkang merit.
Kacarita wonten cawinten utawi relief ing Cepuri Sanchi lan sunggingan fresco ing Guwan Ajanta, Indhiya ngingingi bab gajah tumpakan kagem ing palagan, wondene relief lan fresco punika nyariyosaken tigang piyantun ingkang nunggang liman nalika maju perang, piyantun sapisan lenggah ing ngajeng ngayahi sratining liman kanthi nyepeng cis, lenggah sawingkinging srati wonten piyantun ingkang kawistingal minangka piyantun ningrat ngayahi manggalaning prajurit ingkang ugi kairid abdi cacah setunggal, sadaya lenggah ing nginggil liman.
Be Kwat Koen
Be Kwat Koen yaiku pendiri Siang Hwee ing Semarang. Dhèwèké putra saking Mayor lan kanca cedhak Sri Susuhunan Solo lan KGP. AA Mangkunegoro VII, kang lair ing Purworejo tanggal 1 Desember 1863. Be Kwat Koen uga seorang filantropis, kang menyokong gawean dalan ing Tiongkok. Sawisè pindah menyang Solo, dhèwèké diangkat dadi kapiten lan banjur dadi mayor kanggo wilayah Surakarta (Solo).
Be Ing Tjioe
Be Ing Tjioe yaiku kapitèn Semarang kang lair ing Tiongkok taun 1803. Dhèwèké banjur digawa menyang Jawa dening Tan Nio, bakul tembakau ing Semarang. Be Ing Tjioe didadeke mantu karo Tan Nio amarga dhèwèké sregep lan pinter dagang kanggo nulungi maratuwané. Sawisé nikah, dhèwèké kerja ing Tan Tiang Tjhing, walikota sepisanan ing Semarang. Dhèwèké didadeakè daya pacht amanat ing tlatah Bagelen umur pitulikur.
Ing taun 1833 dhèwèké diangkat dadi luiténant, banjur ing Januari taun 1839 dadi Kapitèin, utawa dikenal minangka "Kapitèn Brèngkèlan". Nalika 25 Dhésèmber 1841 dhèwèké diangkat dadi Majoor lan dadi wong paling sugih ing Semarang. Be Ing Tjioe duwé kraton kanthi taman sing apik lan dikenal minangka "Kebon Dalem" utawa "Tong Wan" (Taman Wétan) lan disambungakè menyang taman "See Wan" (Taman Kulon) diduwéni déning Tan Hong Yan liwat siji kanal. Ing taun 1857 Be Ing Tjioe tilar donya nalika ana ing Batavia amarga tugas. Layon dikubur ing Taman Kraton, banjur dikubur kanthi upacara panggih, dhèwèké tilar donya ing umur 54 taun.
Evelyn Chao
Chao Chun Ling utawa Evelyn Chao (lair ing Bandung, Jawa Kulon 1944) yaiku penari terkenal taun 1950-an lan penyanyi sopran era 1960-an saka Indhonésia.
TV Azteca
TV Azteca minangka konglomerat media Meksiko sing diduweni dening Grupo Salinas. Iki diadegaké ing 2 Agustus 1993 dening Ricardo Salinas Pliego. Iki minangka perusahaan media massa nomer loro paling gedhe ing Meksiko sawise Televisa.
Evelyn Chao
Nalika Cilik
Kala umur pitung taun, Evelyn ajar balèt marang Y. Jaquet, banjur ajar tari Sunda marang R. T. Sumantri. Dhèwèké uga ajar nyanyi marang Mrs. T. Borst (lulusan Konservatorium Amsterdam ing Walanda), Mrs. G. Roverger (lulusan Prancis), lan Ms. Yu I Hsuen (China Central Music Conservatorium ing Peking, China).
Pakaryan
Nalika umur pitulas taun, Evelyn terjun dadi balèrina ing pertunjukan balèt "Matinya Swan Lake". Nalika jaman Soekarno, dhèwèké kerep tampil ing film Indhonésia, uga dadi artis Indonesia kang wes ngunjungi manca negara kaya Singapura, Malaysia, Filipina, Viètnam, lan Koréa Lor. Sawise taun 1965 Evelyn pindah menyang Hong Kong. Nalika september 1980, Dhèwèké péntas opera dadi "Gadis Bunga Teh". Evelyn uga dadi guru musik ing Hongkong Chinese University lan dadi pelatih aktris ing Asia TV banjur dadi koordinator bidang koor pemeréntah Hong Kong.
Nagoya
Nagoya (名古屋市) inggih punika kutha krajan saking Prefektur Aichi, Jepang. Kutha punika mapan wonten ing pasisir Samodra Pasifik ing wewengkon Chūbu, pérangan tengah Pulo Honshu. Papanipun ing tengahipun Tokyo lan Kyoto saéngga kutha punika asring dipunsebat Chūkyō (kutha krajan pérangan tengah). Nagoya kalebet kutha paling ageng angka sekawan ing Jepang babagan cacahing penduduk. Kutha punika dados pusat saking Laladan Metropolitan Chukyo ingkang kalebet salah satunggal saking tiga laladan metropolitan Tokyo-Nagoya-Osaka.
Stasiun JR Nagoya kacathet ing Buku rekor Guinness minangka bangungan paling inggil ing donya ingkang gadhah stasiun sepur (kereta api). Penduduk kutha Nagoya nyebat Stasiun JR Nagoya minangka Mèi-eki (stasiun Mèi). Kawasan Stasiun JR Nagoya lan Sakae kalebet pusat belanja ing ngandhaping lemah ingkang ramé lan wiyar, déné ing kawasan Ōsu kalebet pusat belanja lan barang elektronik.
Lambang kutha Nagoya mirib kaliyan aksara kanji kanggé angka wolu. Lambang punika kados gambar stempel Maruhachi ingkang naté dipun-ginakaken déning klan Owari Tokugawa (cabang klan Tokugawa ing Provinsi Owari).